Confessio Pentapolitana

Confessio Pentapolitana (v plnom znení Confessio Christianae doctrinae quinque regiarum liberarumque civitatum in Hungaria superiore, Cassoviae, Leutschoviae, Bartahae, Epperiessini, ac Cibinii.) bolo evanjelické vierovyznanie pre päť východoslovenských miest (Košice, Levoča, Bardejov, Prešov a Sabinov), zostavené v septembri 1549 rektorom bardejovskej školy Leonardom Stöckelom, ktorý bol študentom a priateľom Filipa Melanchtona. Bolo odpoveďou, či obranou na zákon uhorského snemu z roku 1548 v Bratislave, v ktorom kráľ Ferdinand I. vyzval prívržencov učenia Martina Luthera, aby predložili obsah svojho vyznania.

Konfesia bola vypracovaná v zmysle Augsburgského vyznania (lat. Confessio Augustana) z roku 1530.
Podľa Lexikonu slovenských dejín bola ústupkom voči katolicizmu, ale ostro namierená proti novokrstencom a iným radikálnym sektám. 
Podľa Krátkych dejín Slovenska sa päť kráľovských miest viazaných spoluprácou z roku 1483, rozhodlo prijať spoločné vierovyznanie, aby sa očistili od podozrenia zo spájania sa so sakramentármi a anabaptistami. Okrem Confessio Augustano má za základ aj Melanchtonove Loci communes.
Predložili ho kráľovským komisárom vyslaným Ferdinadom I. 2. augusta 1549, ktorí ho vzali na vedomie. Potvrdil ho aj Ferdinand I., prijali ho Jágerský biskup Anton Verančič a ostrihomský arcibiskup Mikuláš Oláh. Mestám zabezpečil pokoj od vrchnosti.

Konfesia bola zmierlivá voči katolicizmu, ale prísne odsudzovala anabaptistov a iné radikálne sekty.
Zmierlivá politika voči Rímsko katolíkom a nejednotnosť protestantských cirkví, ktorú katolíci na jednaniach s Lutheránmi tendenčne živili bola mylná.

Obrana proti rekatolizácii 16. októbra 1604 v Košiciach sa konalo zhromaždenie zástupcov piatich miest (Pentapolitana) – Košíc, Prešova, Levoče, Sabinova a Bardejova, na ktorom sa zástupcovia dohodli brániť svoju vieru proti rekatolizačným snahám Rímsko katolíkov so zbraňou v ruke.

Neskôr boli nasledovaní aj siedmimi banskými mestami v roku 1559 – Confessio Heptapolitana a 24 mestami zo Spiša (Bratstvo 24 duchovných z kráľovských miest) roku 1569 – Confessio Scepusiana.

Referencie

Pozri aj 
 Augsburské vyznanie
 Confessio Heptapolitana
 Confessio Scepusiana

Zdroje 

 
 

Kresťanské kréda
Luteranizmus
Dejiny Slovenska
Dejiny Košíc